Княжабор’еўскае

Княжабор’еўскае — вадасховішча ў Ельскім раёне Гомельскай вобласці Беларусі на рацэ Млынок (правы прыток Мытвы), за 5 км на паўднёвы ўсход ад Ельска, за 1,8 км на паўднёвы захад ад вёскі Княжабор’е, каля пасёлка Палеск. Вадасховішча створана ў 1978 годзе. Плошча паверхні 1,45 (1,4) км². Даўжыня 4,5 (4,2) км, найбольшая шырыня 0,5 (0,61) км. Даўжыня берагавой лініі 9,8 км. Найбольшая глыбіня 4,3 м, сярэдняя 1,6 м. Плошча вадазбору 89 км². Аб’ём вады ў вадасховішчы 2,29 млн м³. Ваганні ўзроўню вады 2,1 м. Сярэдні шматгадовы сцёк 4,42 млн м³. Найбольшая вышыня плаціны 4,3 м, даўжыня 0,43 км. У вадасховішчы водзяцца шчупак звычайны, лінь, акунь. Зрэдку сустракаецца карась. Зноскі Літаратура Энцыклапедыя прыроды Беларусі. У 5-і т. Т. 3. / Рэдкал.: І. П. Шамякін (гал. рэд.) і інш.. — Мн.: БелСЭ, 1985. — Т. 3. — С. 48. — 599 с. — 10 000 экз. Беларуская энцыклапедыя: У 18 т. Т. 8: Канто — Кулі / Рэдкал.: Г. П. Пашкоў і інш. — Мн. : БелЭн, 1999. — Т. 8. — 576 с. — 10 000 экз. — ISBN 985-11-0035-8. — ISBN 985-11-0144-3 (т. 8). — С. 365. Республика Беларусь. Атлас охотника и рыболова: Гомельская область / Редактор Г. Г. Науменко. — Мн.: РУП «Белкартография», 2011. — С. 33, 46, 56. — 68 с. — 10 000 экз. — ISBN 978-985-508-107-5. (руск.) Спасылкі Постановление Министерства сельского хозяйства и продовольствия Республики Беларусь 18.06.2014 № 29 «О Республиканской комплексной схеме размещения рыболовных угодий» Архівавана 17 красавіка 2018. (руск.)